जब आपकी तरफ़ से अपनी जानकारी शेयर की जाती हैआपके स्कूल का एडमिन, छात्र-छात्राओं को Google Docs और YouTube जैसी Google की सेवाएं ऐक्सेस करने की अनुमति दे सकता है. इन सेवाओं का इस्तेमाल करते समय उपयोगकर्ता, अन्य लोगों के साथ या सार्वजनिक तौर पर जानकारी शेयर कर सकते हैं. उदाहरण के लिए, अगर आपने Google Play पर कोई समीक्षा पोस्ट की है, तो उस समीक्षा के बगल में आपके नाम के साथ-साथ आपकी फ़ोटो दिखेगी. इसके साथ ही, अगर आपने अपने दोस्त के साथ कोई फ़ोटो शेयर की है और उस दोस्त ने उसकी कॉपी बना ली या उस फ़ोटो को किसी के साथ शेयर कर दिया, तो वह फ़ोटो आपके दोस्त के Google खाते में दिखती रहेगी. भले ही, आपने अपने Google खाते से उसे हटा दिया हो. हम आपको याद दिलाना चाहते हैं कि जब कोई जानकारी सार्वजनिक तौर पर शेयर की जाती है, तो उसे Google Search जैसे किसी भी सर्च इंजन से ऐक्सेस किया जा सकता है.जब Google आपकी जानकारी शेयर करता हैहम आपकी निजी जानकारी कंपनियों, संगठनों या Google के बाहर के व्यक्तियों के साथ शेयर नहीं करते. हालांकि, नीचे दिए गए कुछ मामले अपवाद हैं:• हम आपके स्कूल के एडमिन के साथ जानकारी शेयर करते हैं: आपका Workspace खाता मैनेज करने वाले एडमिन और रीसेलर आपकी जानकारी ऐक्सेस कर सकते हैं. जैसे: आपका पासवर्ड और खाते में सेव जानकारी• हम आपकी सहमति लेकर ही आपकी निजी जानकारी, Google के बाहर शेयर करते हैं.• हम अपनी सहयोगी कंपनियों, दूसरे भरोसेमंद कारोबारों या लोगों के साथ आपकी निजी जानकारी तब ही शेयर करते हैं, जब आपकी जानकारी प्रोसेस करने का काम उनसे कराना हो. प्रोसेस करने का यह काम हमारे निर्देशों, निजता नीति, और Google Cloud के निजता नोटिस के मुताबिक किया जाता है. साथ ही, गोपनीयता और सुरक्षा से जुड़े अन्य नियमों का पालन भी किया जाता है.• कानूनी वजहों से: जब हमें भरोसा होता है कि आपकी निजी जानकारी का ऐक्सेस, इस्तेमाल, रखरखाव या उसे ज़ाहिर करना कानूनी वजहों से ज़रूरी है, तब हम आपकी जानकारी शेयर कर सकते हैं. उदाहरण के लिए, आपके देश में लागू कानून के मुताबिक सरकारी अनुरोध को पूरा करना ज़रूरी होने पर या आपके और Google की सुरक्षा के लिए.